**Vidre Bečej** su klub američkog fudbala iz Bečeja, u Srbiji. Osnovani su 2015. godine i svoje utakmice igraju na pomoćnom terenu stadiona "OFK Bečej 1918". Od avgusta, 2016. godine menjaju takmičarsko ime u "GTC Vianor Vidre" Bečej, a zatim nakon završene sezone 2019. godine, postaju "GTC Vulco Vidre". Od posledice svetske pandemije COVID-19 virusa, Vidre prestaju da se takmiče u tekl fudbalu 2021. godine.

Istorija
--------

### Nastanak

Početkom leta 2015. godine, okupljajući se na pomoćnom terenu gradskog stadiona "Kraj Tise" u Bečeju, i igrajući bezkontaktnu verziju američkog fudbala,, grupa momaka je odlučila da napravi korak više i oformi klub američkog fudbala u Bečeju. To se zvanično i dogodilo 17.06.2015. godine, a za prvog predsednika kluba izabran je i pokretač cele ideje, Filip Avramov.

### Ime kluba

Najveća polemika je bila oko imena kluba. Tu je bilo raznih predloga, "Gusari", "Veprovi", "Bekrije", itd. ali je na kraju ipak izabrano ime "Vidre". Vaterpolo klub Bečej je kao bivši šampion Evrope nosio nadimak "Vidre", te su se osnivači iz poštovanja prema najvećem sportskom uspehu grada i nadi da će imati iste uspehe kao vaterpolo klub, odlučili baš za to ime.

### Prva utakmica

Klub američkog fudbala "Vidre" počinje sa svojim radom u septembru 2015. godine. Brzo su prikupljena sredstva i potrebna oprema za igru, te se već 2016. igrala prva sezona bez ijedne prijateljske utakmice. Prva utakmica odigrana je u Zrenjaninu, protiv ekipe Vitezova iz Kleka. Vidre su izgubile 37:2, a prve poene postigao je Filip Šapurić iz Vrbasa, koji je bio i trener na toj utakmici.

### Prva pobeda

Početkom druge sezone, Vidre su u prvom kolu gostovale protiv ekipe "Pirata" iz Zemuna. Utakmica je igrana 08.04.2017. godine na terenu OŠ "Sutjeska". Vidre su na toj utakmici slavile 42:3, a poene su postizali:

* 7:0 Vladimir Davidov pas za Nikolu Prkosovačkog, PAT Predrag Matić
* 13:0 Vladimir Davidov pas za Milana Stanimirova, PAT neuspešan
* 20:3 Vladimir Davidov pas za Nikolu Prkosovačkog, PAT Predrag Matić
* 22:3 sejfti, isforsiran specijalnim timom Vidri
* 28:3 Vladimir Davidov pas za Nikolu Prkosovačkog, PAT neuspešan
* 34:3 Vladimir Davidov pas za Nikolu Prkosovačkog, TPC neuspešno
* 42:3 Trčanje Mario Šapurić, TPC trčanje Marko Klinec.

Rezultati
---------

### Rezultati tabelarno

| Sezona | Rang | Liga | Regularni deo | Ut. | Pob. | Por. | Plej-of | Konačan plasman |
| --- | --- | --- | --- | --- | --- | --- | --- | --- |
| 2016. | 3 | Treća liga Srbije | 5. mesto | 4 | 0 | 4 | Nisu se kvalifikovali | 9. mesto |
| 2017. | 3 | Treća liga Srbije | 2. mesto | 5 | 3 | 2 | *Polufinale* | 3. mesto |
| 2018. | A1 | Arena liga Srbije | 1. mesto | 3 | 2 | 1 | *Finale* | 2. mesto |
| 2019. | A1 | Arena liga Srbije | 3. mesto | 4 | 1 | 3 | Nisu se klavifikovali | 7. mesto |
| 2020. | 2 | Druga liga Srbije | 3. mesto | 3 | 1 | 2 | Polufinale | - |
| 2021. |  | Nisu se takmičili |
| 2022. |  | Nisu se takmičili |  |

### 2016.

Ovo je bila debitantska godina za Vidre. Ekipa je učestvovala u Trećoj ligi Srbije - grupa Sever. Pored Vidri, učestvovali su i "Vitezovi" Klek, "Ajkule" Šabac, "Divlji psi" Novi Sad i "Jastrebovi" Obrenovac.

Regularni deo: 

* "Vitezovi" Klek - "Vidre" Bečej 37:2
* "Vidre" Bečej - "Jastrebovi" Obrenovac 32:6
* "Divlji Psi" Novi Sad - "Vidre" Bečej 19:8
* "Vidre" Bečej - "Ajkule" Šabac 13:14

Vidre su sezonu završile na poslednjem petom mestu, a u viši rang takmičenja je otišla ekipa "Divlji psi" iz Novog Sada.

### 2017.

Druga takmičarska godina za Vidre. Ekipa se takmiči u Trećoj ligi Srbije - grupa Sever, a za protivnike ima "Vitezovi" Klek, "Ajkule" Šabac i "Pirati" Zemun. U ovoj sezoni, grupa sever se ukrša sa grupom jug, i pobednik lige prelazi u viši rang. U grupi jug nastupaju "Imperatori" Niš, "Kraljevske krune" Kraljevo, "Jastrebovi" Obrenovac i "Bedemi" Smederevo.

Regularni deo:

* "Pirati" Zemun - **"GTC Vianor Vidre" Bečej** 03:42
* **"GTC Vianor Vidre" Bečej** - "Ajkule" Šabac 20:00
* **"Vitezovi" Klek** - "GTC Vianor Vidre" Bečej 30:00

Plej-of:

*četvrtfinale* - **"GTC Vianor Vidre" Bečej** - "Imperatori" Niš 35:00 (službeni rezultat)

*polufinale -* **"Kraljevske krune" Kraljevo** - "GTC Vianor Vidre" Bečej 16:06

Vidre su sezonu završile na trećem mestu (zbog boljeg skora protiv drugog poraženog polufinaliste), iza "Vitezova" iz Kleka i "Kraljevskih Kruna" iz Kraljeva. Te dve ekipe su izborile plasman u viši rang takmičenja.

### 2018.

I pored odličnog rezultata iz prethodne sezone, klub se odlučuje za istupanje iz Treće lige Srbije zbog nedovoljnog broja igrača. Svoje tačkmičenje nastavlja u novoformiranoj ligi "Arena liga Srbije", koji se igra sa 7 igrača na terenu. Uz Vidre, u ligi učestvuju i "Vukodlaci" Valjevo, "Imperatori" Niš i "Univerzitet Beograd" Beograd.

Regularni deo:

* **"GTC Vianor Vidre" Bečej** - "Vukodlaci" Valjevo 16:00
* "Vukodlaci" Valjevo - **"GTC Vianor Vidre" Bečej** 08:11

Finale:

* "GTC Vianor Vidre" Bečej - **"Imperatori" Niš** 08:18

Vidre su sezonu završile na drugom mestu, a "Imperatori" iz Niša su postali prvi šampioni Srbije u Arena ligi.

### 2019.

Nakon prošlogodišnjeg preokreta i poraza u finalu, Vidre su se dodatno pojačale i preuzele ulogu favorita za osvajanje lige. Promena u ligi je bila povećanje broja igrača na 8, umesto dosadašnjih 7.

Regularni deo:

* **Bečej** - Šabac 20:06
* **Obrenovac** - Bečej 36:28
* Šabac - Bečej 37:19
* Bečej- **Obrenovac** 13:38

Bečej završava takmičenje na poslednjem mestu.

### 2020.

Vidre su nakon dve godine provedene u Arena ligi Srbije, odlučile da se vrate u takmičenje 11 na 11 i priključuju se Drugoj ligi Srbije. Klub pored mnogih pojačanja, dovodi i prvo inostrano pojačanje - Josh Brandon, raningbek iz SAD.

Usled pregovora sa još nekim stranim igračima, započela je svetska pandemija virusa COVID-19 i sprečila održavanje takmičenja 11 na 11. Savez je doneo odluku da se igra tač fudbal umesto tekla i zabranio dolazak stranim igračima. 

Druga liga se podelila u dve grupe - Sever i Jug, sa po četiri učesnika.

Regularni deo:

* **Kikinda** - Bečej 62:56
* **Inđija** - Bečej 60:18
* **Bečej** - Klek 52:28

Nakon regularnog dela, Bečej završava na 3. mestu u grupi Sever i uspeva da se plasira u plejof, wild card rundu.

*wild card* - Požarevac - **Bečej** 30:52

*polufinale* - **Inđija** - Bečej 35:00 (službeni rezultat)

Utakmica polufinala se nije odigrala usled bolesti nekoliko igrača Bečeja, a zbog gustog rasporeda takmičenja u svim selekcijama, SAAF donosi odluku da utakmicu registruje službenim rezultatom u korist Inđije, koja je kasnije i osvojila Drugu ligu Srbije.

### 2021.

I pored planova da se Vidre takmiče u Drugoj ligi Srbije, krajem prošle sezone su započeli problemi, pre svega finansijske prirode, a zatim i osipanjem članstva. Vidre takođe napušta predsednik kluba Filip Avramov (odlazak u inostranstvo) i na čelo kluba dolazi kvoterbek, Vladimir Davidov. Donosi se odluka o pauziranju takmičenja u tekl fudbalu i Bečej je nastupio samo u seniorskom fleg takmičenju.

Predsednici
-----------

* Vladimir Davidov (2021. - ...)
* Filip Avramov (2015. - 2021.)

Treneri
-------

* Filip Avramov (2018 - 2020)
* Darko Marojević (2016 - 2017)
* Filip Šapurić (2016)
* Damir Marić (2015)

Vidi još
--------

* Prva liga Srbije
* Druga liga Srbije
* Treća liga Srbije

Spoljašnje veze
---------------

* Vidre Bečej Arhivirano 2017-11-12 na Wayback Machine-u

| * p
* r
* u
Srpski klubovi američkog fudbala 2017. godine |
| --- |
| Prva liga | 
* Blu dragonsi Beograd
* Vajld borsi Kragujevac
* Vukovi Beograd
* Golden bersi Bor
* Indijansi Inđija
* Mamutsi Kikinda
* Sirmijum lidžonarsi Sremska Mitrovica
* Blek hornetsi Jagodina

 |
| Druga liga | 
* Celtisi Sombor
* Vajld dogsi Novi Sad
* Rojal kraunsi Kraljevo
* Ejndžel voriorsi Čačak
* Pastuvi Požarevac
* Najtsi Klek

 |
| Treća liga | 
* Bedemi Smederevo
* Lavovi Vršac
* Pajratsi Zemun
* Pantersi Pančevo
* Hoksi Obrenovac
* Šarksi Šabac

 |
| Ne takmiče se | 
* Grofovi Novi Kneževac
* Vrane Vranje
* Vidre Bečej
* Imperatori Niš

 |